cyanic-selkie/wikianc huggingface dataset:
West Berkeley, Berkeley, California
West Berkeley er området i Berkeley, California, som ligger vest for San Pablo Avenue og grenser til San Francisco Bay. Noen ganger refererer navnet til et større område vest for Sacramento Street, som også innbefatter Westbrae. Det inkluderer også det område som en gang var den ikke innlemmede byen Ocean View, så vel som de utfylte områdene langs strandlinjen vest for I-80 (Eastshore Freeway), og som hovedsakelig inkluderer Berkeley Marina. West Berkeley ligger 7 meter over havet.
Aguelhok
Aguelhok, eller Adjelhoc (offisielt navn) er en kommune og landsby i regionen Kidal, samt kretsen Tessalit, i det østlige Mali. Kommunen hadde, ifølge folketellingen av 2009, et innbyggertall på 8080.
Geografi
Aguelhok ligger nord i Tilemsidalen, og i sandsteinsmassivet Adrar des Ifoghas, ca 430 km nord for Gao og ca 150 km sør for den algeriske grensen. Aguelhok ligger midt i et ørkenlandskap.
Kommunens areal er ca 22 000 km2, noe som er sammenlignbart med Belgias areal.
95 prosent av befolkningen er tuareger, og de fleste lever en nomasik livsstil.
Borris Skydeterræn
Området som utgjør Borris Skydeterræn har vært fredet i over 100 år. Staten kjøpte arealet i 1903 og siden da har området vært fredet – en fredning som ikke forhindrer Forsvaret i å holde sine store øvelser og skyteperioder.
Borris Skydeterræn er oppbygget på en spesiell måte i forhold til andre skyteområder. I stedet for å skyte ut over vannet, skyter man inn imot midten av arealet. Borris Skydeterræn har en sirkelformet vei hele veien rundt om skyteområdet, som man normalt ikke får skyte mot.
Da området ble kjøpt av staten, ble alle hus og gårder ryddet. Dette gir i dag et areal som bærer preg av lehegn og markligende sletter.
Borris Skydeterræn er et felles øvelsesområde for hele Forsvaret og har derfor heller ikke faste regimenter eller skoler tilknyttet. Arealet rommer fast soldathjem, skytekontor, utdannelsesmateriellkontor, innkvarteringsbygninger, lokalt støtteelement og kantiner (herunder sersjant- og offisersmesse).
Louis Ségura
Louis Ségura (født 23. juli 1889 i Sidi Bel Abbes i Algerie) var en fransk turner.
Han deltok i det tredje turn-VM som ble arrangert, i 1907, der han fikk delt bronse i skranke sammen med František Erben, og sølv i lagkonkurransen.
Neste VM, i 1909 fikk han 5.-plass i mangekampen sammenlagt. I tillegg vant laget gull i lagkonkurransen.
I olympisk sammenheng har han to medaljer; bronse i mangekampen i 1908 og sølv i mangekampen i 1912.
Algirdas Butkevičius
Algirdas Butkevičius (født 19. november 1958 i Paežeriai, Šeduva, Radviliškis) er en litauisk økonom og politiker (Litauens sosialdemokratiske parti). Han var Litauens statsminister fra 2012 til 2016. Han var finansminister fra 2004 til 2005 og transportminister fra 2006 til 2008.
Etter avsluttet skolegang i Šeduva i 1977, begynte han ved Vilnius tekniske universitet, den daværende Vilnius byggingeniørskole, og tok i 1988 eksamen som bygningsingeniør. I 2008 fikk han en doktorgrad ved universitetet i Vilnius med en samfunnsvitenskapelig avhandling om fordelingen av skatteinntekter.
Metanephrops mozambicus
Metanephrops mozambicus er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.
Cheiracanthium campestre
Cheiracanthium campestre er en av edderkoppene i familien Miturgidae. Utbredelsen er sør i Europa.
Metanephrops mozambicus
Arten fanges kommersielt for konsum, med trålere utenfor kysten av Madagaskar.
Cheiracanthium campestre
Utseende
Cheiracanthium campestre er en noe langbeint, edderkopp. Hunnen er opptil 8 mm, mens hannen er noe mindre, omkring 7 mm. Den har åtte øyne som er ordnet i to tverr-rader med fire i hver. Brystet er gul-beige farget, men er rødlig på oversiden (ryggen). Benene er lyse, gylne.
Metanephrops mozambicus
Arten er utbredt i hele de varmere delene av sørvestre Indiahavet, særlig sørøst for Madagaskar. .
Guvernementet Suvalki
Guvernementet Suvalki (russisk: Сувалкская губерния, polsk: Gubernia suwalska, litauisk: Suvalkų gubernija) var et russisk guvernement (gubernija) i Kongress-Polen i perioden 1867–1915 med Suwałki som provinshovedstad. På 1800-tallet gikk den grensen til dels så langt øst at Grodno og Marijampolė ble medregnet.
Befolkning besto for en stor del av jøder (60.000 i i 1900 eller omkring 10 % av innbyggerne) og etniske litauere. Området lå helt vest i Det jødiske bosetningsområdet i Tsar-Russland (pale). Jødene der var etnisk mest knyttet til jødene i Vilnius, Kaunas og Hrodna i form av religion, språk (den litauiske varianten av jiddisch) og hadde mer forbindelse med russisk enn polsk kultur. Kongress-Polen hadde andre lover enn det russiske imperiet ellers og jødene i Polen hadde en vanskeligere situasjon enn jødene på andre siden av grensen. Etter det polske opprøret i 1863 fikk jødene i Polen betydelig større frihet og rettigheter enn i selve Russland noe som ble etterfulgt av omfattende jødiske utvandring til Polen. Flere jødiske familier utvandret fra området til Norge på slutten av 1800-tallet. Jødiske innvandrere til Sverige og Norge kom for en stor del fra denne provinsen. En forholdsvis stor andel jøder utvandret til USA og slo seg ned i New York på midten/siste halvdel av 1800-tallet før masseutvandringen.
Området var på 12551 km2 og hadde i 1910 667.300 innbyggere. Under første verdenskrig sto ved Masuren et slag mellom tyske og russiske styrker. Området ble etter første verdenskrig gjenstand for strid mellom Polen og Litauen, og i 1921 ble området delt der Polen overtok den sørlige/sørvestlige del, inkludert Suwałki by, og Litauen den nordlige/nordvestlige del omkring Marijampolė.
Arditi
Arditi var et kallenavn på en spesialstyrke innen den kongelige italienske hær under første verdenskrig. Navnet Arditi kommer fra det italienske verbet ardire («å våge»), og navnet Arditi kan oversettes med «de modige». De ble også kalt Fiamme Nere («svarte flammer») etter de svarte kragemerkene på uniformene. Soldatene bar i tillegg svarte, myke fesser med dusk og et merke som forestilte en hodeskalle med dolk i munnen.
Organisasjon
Reparti d'assalto («angrepsenheter») ble opprettet 29. juli 1917 under ledelse av Giuseppe Bassi, og skulle ha en taktisk rolle som fremrykkende infanteri, som skulle bryte gjennom fiendtlige forsvarslinjer for å åpne for større infanteristyrker. Arditi var ikke underlagt det italienske infanteriet, men ble sett på som en egen gren. Hver arditi-enhet var tilknyttet et armekorps, og fikk sine ordre direkte fra korpskommandøren, ulikt de tilsvarende tyske og østerrikske Sturmtruppen som var en del av infanteriet.
DS «Sanct Svithun»
DS «Sanct Svithun» (kallesignal LDTS) var et hurtigruteskip som ble overlevert Det Stavangerske Dampskibsselskab (DSD) 1. juli 1927. Skipet var byggnummer 46 ved verftet International Shipbuilding & Engineering i Danzig (nåværende Gdańsk), Polen. DS «Sanct Svithun» gikk i fast rotasjon i hurtigruten fra 1927 til 1943. 30. september 1943 ble hun senket på Stad av britiske fly. 76 mennesker ble reddet, mens 31 eller 35 nordmenn og 10 eller 12 tyskere omkom.
Arditi
Kamper
Reparti d'assalto lyktes i å få en bevegelse i den fastlåste skyttergravskrigen på Italiafronten. De ble først satt inn i Caporetto-offensiven, deretter i slaget ved Piave, og var særlig viktig under slaget ved Vittorio Veneto. Arditi er en enhet som ble ansett som vellykket og seierrik i den italienske militærhistorien. Styrken ble demobilisert i 1920.
Senere bruk av ordet
Betegnelsen ble senere benyttet om fascistiske svartskjortegrupper og andre frikorpsenheter. I perioden like etter første verdenskrig, sluttet mange tidligere arditi seg til 'National Association Arditi d'Italia' (ANAI), grunnlagt av kaptein Mario Carli, men også forfatter, diplomat og journalist som var sterkt involvert i futurismebevegelsen i kunst. Carli skrev essayet «Arditi er ikke gendarmeri» sammen med Filippo Tommaso Marinetti.
DS «Sanct Svithun»
DS «Sanct Svithun» var oppkalt etter Stavangers skytshelgen St. Svithun.
Arditi
Senere bruk av ordet
Også styrken til Gabriele D'Annunzio som inntok havnebyen Fiume i 1920 og etablerte Reggenza Italiana del Carnaro ble kalt Arditi.
DS «Sanct Svithun»
Historie
Etter Det Stavangerske Dampskibsselskabs inntreden i hurtigruten i 1919, ønsket rederiet å erstatte DS «Kong Haakon» med et spesialbygd hurtigruteskip (DS «Kong Haakon» var opprinnelig bygd for kystpostruten). I 1926 bestilte derfor rederiet et nytt skip ved verftet som hadde levert det laveste anbudet: International Shipbuilding & Engineering, eller Danziger Werft i Polen.
Cavendish & Harvey
Cavendish & Harvey er en tysk godteriprodusent med fabrikk i Kaltenkirchen i Tyskland. Cavendish & Harvey er en familiebedrift og har produsert forskjellige typer drops siden 1932. I dag finnes selskapets produkter i over 60 land. Cavendish & Harvey lager flere typer drops, men selskapet er mest kjent for sine fruktdrops som selges i karakteristiske, runde metallbokser. Dropsene finnes i spesialbutikker i Norge, bl.a Nille.
DS «Sanct Svithun»
I hurtigruten
Etter overleveringen i juli 1927, ble skipet satt inn i fast rotasjon i hurtigruten. I 1931 fikk DS «Sanct Svithun» kjølerom for ferskfisk, og radiotelegraf. Under angrepet på Norge 9. april 1940 var DS «Sanct Svithun» på sitt årlige verkstedopphold mens DS «Kong Haakon» gikk som avløser. Hun slapp derfor uskadd fra krigshandlingene i 1940. Alle hurtigruteavganger ble innstilt etter invasjonen, men sommeren 1940 ble ruten gjenopptatt. Høsten 1941 ble Tromsø nordligste anløpshavn på grunn av faren for angrep nord for Finnmarkskysten. Finnmark ble betjent av den såkalte erstatningsruten som besto av mindre skip og kuttere.
Cavendish & Harvey
Historie
I 1932 ble Paul Schmedding KG dannet. Selskapet hadde fabrikklokaler i Hamburg og bedrev produksjon der til 1959, før selskapet forsøkte å etablere seg i England. I 1977 dannet selskapet Cavendish & Harvey Ltd., London. I 1983 flyttet selskapet produksjonen tilbake til Hamburg, og året etter ble selskapet hetende KG Cavendish & Harvey Germany GmbH & Co. Det samme året begynte selskapet å bygge nye fabrikklokaler i den lille byen Kaltenkirchen, som ligger i utkanten av Hamburg. I 1995 bygde selskapet en større fabrikk i Kaltenkirchen, og produksjonen har siden den tid foregått i de samme lokalene. I 1999 fusjonerte Cavendish & Harvey med Winkelmann Nachf. Süßwaren GmbH. Tre år senere, i 2002 ble selskapet en del av Dr. Wolfgang Boettger Group. I 2007 feiret selskapet sitt 75-årsjubileum.
DS «Sanct Svithun»
Forliset
30. september 1943 var DS «Sanct Svithun» på sørgående fra Ålesund i sørvest sterk kuling. Klokken 18:45 utenfor Stadlandet ble hun angrepet av seks britiske bombefly. Flyene bestrøk skipet med mitraljøser og slapp bomber i den tro at 50 tyske soldater befant seg ombord.
De tyske soldatene hadde imidlertid gått av i Ålesund og var på vei sørover med et annet skip. En bombe traff og satte skipet i brann mens kapteinen og losen forsøkte å sette skipet på land. DS «Sanct Svithun» traff land ved Kobbeholmen utenfor Ervik i Selje kommune. Forskipet hang på et skjær mens akterskipet lå under vann. Lokalbefolkningen i Ervik hadde oppdaget hva som var i ferd med å skje, og de ilte til unnsetning. De greide å redde 76 mennesker fra de frådende vannmassene, mens 47 mennesker omkom – 29 eller 35 nordmenn og 10 eller 12 tyskere (tallene er usikre).
Cavendish & Harvey
Drift
Cavendish & Harveys fabrikk ligger i Kaltenkirchen i utkanten av Hamburg, Tyskland der all egenproduksjon foregår. Selskapet er gjennom «Alimentarius codex» forpliktet til ikke å bruke noen genmodifiserte råvarer som har blitt laget av genetisk modifiserte mikroorganismer. Selskapet hevder at dette hever kvaliteten i produktene deres.
Helene Mayer
Helene Mayer (født 20. desember 1910 i Offenbach, død 15. oktober 1953) var en tysk fekter som deltok i flere olympiske leker 1928 i Amsterdam, 1932 i Los Angeles og 1936 i Berlin.
DS «Sanct Svithun»
Forliset
Skipsvraket ble liggende noen dager før det gled av skjæret og forsvant i dypet. Det eneste som ble reddet av skipet var skipsklokken. Den norske hjemmefronten sendte via den norske legasjonen i Stockholm et skarpt telegram til den norske eksilregjeringen i London:
Cavendish & Harvey
Produkter
Selskapets merkevarer omfatter Cavendish & Harvey, CandyXX, Heller and Strauss og Sky Candy.
Helene Mayer
Mayer ble olympisk mester i fekting under OL 1928 i Amsterdam. Hun vant den individuelle konkurransen i florett for damer. Åtte år senere, under OL 1936 i Berlin kom hun på andreplass i den individuelle florettkonkurransen.
Mayer vant flere tyske og amerikanske mesterskap i florett og hun ble også verdensmester.
DS «Sanct Svithun»
Forliset
Noen byråer i Norge var mer enig i det nevnte telegrammet enn forfatteren selv. Postvesenet utgav frimerker illustrert av plakattegneren Harald Damsleth. Aftenposten hadde et kors med navn på avdøde personer, og NS ivret etter å installere et monument i nærheten av stedet der skipet forliste. NS valgte å ikke følge opp en slik plan, av frykt for sabotasjeaksjoner. I dag står det et minnekapell i Ervik, og i klokketårnet henger skipsklokken fra DS «Sanct Svithun».
Skipet
Ved levering var «Sanct Svithun»s tonnasje 1 376 bruttoregistertonn, 778 nettoregistertonn, og lasteevnen var 734 dødvekttonn. Hovedmaskinen var en kullfyrt Lentz dobbel compound dampmaskin med oppgitt ytelse 1 650 ihk (indikerte hestekrefter) og 242 nhk (nominelle hestekrefter). Toppfarten var 14 knop. Skipet hadde to passasjerklasser: 1. plass og 3. plass. Hun hadde 182 køyeplasser fordelt på 82 på 1. plass og 100 på 3. plass.
Geoff Cameron
Geoffrey Scott «Geoff» Cameron (født 11. juli 1985) er en amerikansk fotballspiller som spiller for FC Cincinnati.
Han har tidligere spilt for de amerikanske klubbene Rhode Island Stingrays og Houston Dynamo. I 2009 kom han på årets lag i MLS. Han debuterte for det amerikanske landslaget den 24. februar 2014 mot El Salvador.
Eryuan
Eryuan (kinesisk: 洱源县; pinyin:  Ěryuán Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 320,416 innbyggere i 1999.
Administrative enheter
Storkommuner: Kommuner:
Kenza Dahmani
Kenza Dahmani (født 18. november 1980) er en algerisk friidrettsutøver som konkurrerer i maraton.
Hun representerte Algerie under Sommer-OL 2016 i Rio de Janeiro, der hun ble nummer 50 i maratonløpet.
Eurovision Song Contest 1965
Sendingen ble arrangert og produsert av den italienske allmennkringkasteren Rai og ble holdt lørdag 20. mars 1965 i Rais konsertsal Centro di produzione Rai di Napoli. Programleder var Renata Mauro.
Deltakerantallet steg til rekordhøye 18 land, siden Sverige returnerte etter ett års fravær, og Irland var med for første gang.
Luxembourg vant sin andre seier med France Gall og «Poupée de cire, poupée de son». Vinnersangen ble en stor slager over hele Europa og toppet blant annet den norske singellisten. Storbritannia ble nummer to for andre år på rad. Dette var britenes femte andreplass til da. Frankrike ble nummer tre, Østerrike nummer fire og vertslandet Italia kom på femteplass. Norge var representert av Kirsti Sparboe som sang «Karusell» inn til en delt trettendeplass.
Bakgrunn
Som følge av Gigliola Cinquettis seier med «Non ho l’età» i 1964, var Italia for første gang vertskap for Eurovision Song Contest. Den italienske allmennkringkasteren Rai la konkurransen til Centro di produzione Rai di Napoli i Napoli, sør i Italia. Komplekset åpnet to år tidligere.
Rai markedsførte konkurransen under det italienske navnet Gran premio Eurovisione della canzone 1965 (norsk: Eurovisjonens store sangpris 1965).
Ny deltakerrekord
Sverige var tilbake etter artiststreiken året før, og Irland debuterte i konkurransen. Dermed steg deltakerantallet fra 16 til 18 nasjoner, noe som var ny rekord. Startrekkefølgen ble avgjort ved loddtrekning under et planleggingsmøte for EBU i februar. Nederland startet, mens Sveits avsluttet. Norge fikk startnummer syv.
Konkurransen når jernteppet
På denne tiden var det et skarpt skille mellom det liberale vesten og det sovjetkontrollerte kommunistiske Sentral- og Øst-Europa, ofte omtalt som «jernteppet». Flere områder bak jernteppet hadde imidlertid kunnet se Eurovision Song Contest før 1965, gjennom nærliggende vesteuropeiske tv-kanaler. For eksempel kunne store deler av Øst-Tyskland følge konkurransen via vesttyske Deutsches Fernsehen. Og fra 1971 kunne seere i nordlige Estland se konkurransen via finske Yle.
Format
Hvert deltakerland deltok via en kringkaster som var medlem av EBU. Landene stilte med ett bidrag hver, og dette skulle fremføres av en solist eller en duo.
Det var på denne tiden ingen regler for hvilket språk artistene kunne synge på. Sedvanen var at artistene sang på et av de offisielle språkene til landet de representerte. Sverige brøt denne sedvanen da den svenske operasangeren Ingvar Wixell fremførte «Annorstädes vals» på engelsk – under tittelen «Absent Friend». Hendelsen gjorde at EBU innførte en språkregel etter konkurransen. Fra 1966 måtte alle land synge på et av sine offisielle språk. Med unntak av årene 1973–1976, gjaldt språkregelen frem til 1999.
Sendingen
Finalen ble lagt til lørdag 20. mars 1965 fra klokken 22.00–23.38 sentraleuropeisk tid. Konkurransen ble ledet av den da 30 år gamle italienske sangeren, skuespilleren og tv-verten Renata Mauro. Sendingen ble produsert i svart-hvitt og varte i 1 time og 38 minutter.
Til sammen overførte 23 land sendingen: de 18 deltakerlandene samt Polen, Sovjetunionen, Tsjekkoslovakia, Ungarn og Øst-Tyskland.
Sendingen startet med bilder fra Rais konsertsal, før orkesterleder Gianni Ferrio entret scenen og dirigerte Rais konsertorkester gjennom det korte musikalske åpningsnummeret. Orkesteret akkompagnerte også de 18 bidragene, og de fleste deltakerlandene stilte med egen dirigent.
Deretter kom programleder Renata Mauro på scenen og ønsket seerne og lytterne velkommen på italiensk, fransk og engelsk. Deretter startet fremføringen av de 18 deltakerbidragene. Etter at alle land hadde fremført sine sanger, var det en fem minutters pause før avstemningen. Pauseunderholderen var den italienske operasangeren Mario Del Monaco som sang «'O paese d' 'o sole» og «O sole mio» i tradisjonell napolitansk stil. Deretter introduserte programleder Renata Mauro EBUs oppsynsmann for avstemningen, Miroslav Vilček.
Avstemningen
Som året før hadde hvert land hadde en jury på ti medlemmer. Hvert medlem hadde tre stemmer som kunne fordeles etter eget ønske – men ikke til sangen fra sitt eget land. Landet som fikk flest stemmer fra de ti jurymedlemmene, ble tildelt 5 poeng. Andreplassen fikk 3 poeng, mens tredjeplassen fikk 1 poeng fra juryen. Dersom bare to land fikk stemmer fra jurymedlemmene, fikk favoritten 6 poeng og andreplassen 3 poeng. Dersom alle jurymedlemmene ga alle sine stemmer til ett og samme land, fikk dette landet 9 poeng fra juryen. Samtlige av Belgias jurymedlemmer stemte kun på Storbritannia og Italia, og derfor ga Belgia 6 poeng til Storbritannia og 3 poeng til Italia.
Luxembourg tok ledelsen fra start og beholdt ledelsen resten av avstemningen. Bare Storbritannia var i nærheten av å true vinneren, men endte til slutt på andreplass for femte gang. Dette fikk britenes kommentator David Jacobs til frustrert å utbryte: «Det er helt utrolig, hvert bidige år synes vi å komme på andreplass!». I likhet med de tre foregående årene kom fire land også dette året sist uten poeng: Spania, Tyskland, Belgia og Finland.
Vinnersangen var skrevet av kontroversielle Serge Gainsbourg, og fikk stor kommersiell suksess etter seieren, og den toppet VG-lista i Norge som den første Eurovision-vinneren til da. Sangen ble også nominert som én av de 14 beste sangene i Eurovision Song Contest gjennom tidene i jubileumsprogrammet Congratulations: 50 Years of the Eurovision Song Contest, avholdt i oktober 2005.
Norges bidrag
Norge deltok for sjette gang, og for første gang med Kirsti Sparboe. Hun ble valgt som Norges representant etter at låten «Karusell» vant den norske finalen i februar. Den norske vinneren ble for første gang kåret av seerne og lytterne gjennom en postkortavstemning. Med til Napoli var Øivind Bergh tilbake som norsk dirigent, mens Erik Diesen kommenterte sendingen for NRK Fjernsynet og NRK Radio.
Norge ble til slutt nummer 13 av 18, sammen med Portugal. «Karusell» fikk bare 1 poeng i avstemningen, fra Østerrike.
Deltakere og resultat
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Bidrag og låtskrivere
Oversikt over bidrag, låtskrivere, tekstens språk og oversettelse på norsk. Tabellen er sortert i alfabetisk rekkefølge etter deltakerland.
Poengtavle
Tavlen er ordnet etter stemmerekkefølgen i finalen.
Poengopplesere
Hvert kringkastingsselskap hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:
Kommentatorer og sendinger
Alle 18 deltakerlandene overførte finalen direkte. Hvert land hadde egne kommentatorer som formidlet informasjon, farger og hendelser direkte til seerne hjemme. Oversikt over kommentatorer under Eurovision Song Contest1965:
Kommentatorer og sendinger i ikke-deltakende land
I tillegg til de 18 deltakerlandene ble sendingen for første gang overført til Sentral- og Øst-Europa gjennom Intervision. Ifølge arrangørene ble sendingen sendt i Polen, Sovjetunionen, Tsjekkoslovakia, Ungarn og Øst-Tyskland. Under er en oversikt over bekreftede sendinger:
Ariston fra Khíos
Ariston fra Khíos (fl. 250 f.Kr.) var en gresk filosof som virket rundt 250 f.Kr. Han må ikke forveksles med Ariston fra Keos («Peripatetikeren») som virket noen tiår før.
Ariston var sønn av Miltiades og elev av Zenon fra Kition. En periode fulgte han også forelesningene til Polemon fra Athen, lederen av Akademiet fra 314 til 269 f.Kr.
Ariston var blant grunnleggerne av stoisk filosofi. Navnet «stoisk» kommer fra στοά ποικίλη (Stoa poikile, «den fargerike søylehallen»), som Zenon fra starten av samlet sine elever i. Den stoiske filosofien er grunnlagt på overbevisningen om at feilvurderinger ligger til grunn for emosjoner som misunnelse og raseri, og tilstreber intellektuell og moralsk fullkommenhet ved at livets viderverdigheter møtes med sinnsro. Stikkordene var apatheia (flegma), autárkeia (selvstendighet) og ataraxía (uutgrunnelighet).
Blant Aristons mest innflytelsesrike elever var Eratosthenes.
Metanephrops neptunus
Den utnyttes kommersielt for konsum som delikatesse.
Arten er utbredt i hele Sørkinahavet, og ved Hongkong. .
Edith Øieren
Edith Solveig Øieren, gift Randsborg, (født 13. april 1922, død 1. november 1992 ) var en norsk friidrettsutøver som representerte Vika IF.
Før krigen, da norsk idrett var delt i to idrettsforbund, ble hun arbeidermester i lengde uten tilløp i 1938 og 1939.
Etter krigen vant hun tre NM-gull på 200 meter, lengde og høyde i 1947, det første NM i friidrett der kvinner fikk være med.
Orchestia guernei
Orchestia guernei er en art i slekten Orchestia innenfor tangloppefamilien av ordenen Senticaudata, som inngår i gruppen av amfipoder.
Yue Chao
Yue Chao (født 5. januar 1991) er en kinesisk friidrettsutøver som konkurrerer i maraton.
Hun representerte Kina under Sommer-OL 2016 i Rio de Janeiro, der hun ble nummer 53 i maratonløpet.
NM i motbakkeløp 2008
NM i motbakkeløp 2008 ble arrangert 28. juni som en del av Storehesten Opp i Bygstad. Arrangør var Gaular IL.
Fortuna Liga 2018–2019
Fortuna Liga 2018–2019, var den 26 sesongen av slovakisk toppdivisjon, siden etableringen i 1993. Sesongen begynte 21. juli 2018 og ble avsluttet 25. mai 2019. Regjerende mestere Spartak Trnava klarte ikke å forsvare tittelen, og Slovan Bratislava vant sitt 9. seriemesterskap.
Resultattabell
Hvert lag spiller hjemme og borte mot alle andre lag i ligaen, totalt 22 kamper spilt hver.
Hvert lag spiller hjemme og borte mot alle andre lag i ligaen, totalt 10 kamper spilt hver.
Europa League kvalifisering
Skulle et av de tre beste lagene ha vunnet Slovenský Pohár 2018/19, ville Europa League kvalifisering blitt holdt blant det 4., 5., 6. laget i mesterskaps sluttspillet og topplaget i nedrykks sluttspillet. 4. lag møtt topplaget i nedrykks sluttspillet og det 5. møtt det 6. i semifinalen. Vinnere av semifinalen skulle spille finalen for å bestemme Europa League-kvalifiseringsplassen. Europa League-kvalifiseringskamp ville vært en kamp og spilt på hjemmebane til det høyest rangerte laget. Vinnerne ville kvalifisert seg til Europa League første kvalifiseringsrunde 2019/20. 1. mai 2019, Spartak Trnava, som ikke kvalifiserte seg til mesterskaps sluttspillet, vant cupen, og eliminerte dermed behovet for sluttspill.
Kvalifisering
Laget som kom på ellevte plass i Fortuna Liga nedrykks sluttspill møter laget som kom på andre plass i 2.Liga 2018/19. Der vinneren spiller i Fortuna Liga 2019–2020 og taperen spiller i 2.Liga 2019/20
Hattrick
Note
(H) = Hjemme, (B) = Borte
Boksing under Sommer-OL 2012
Boksing under Sommer-OL 2012 ble avviklet 28. juli til 12. august 2012 på ExCeL Exhibition Centre i London. For første gang i historien deltok kvinner i boksekonkurransen. Det var 10 vektklasser for menn og 3 for kvinner. . Storbritannia ble beste nasjon med tre gullmedaljer foran Ukraina og Cuba med to hver.
Victoria (1935)
Viktoria er en tysk dramafilm fra 1935, regissert av Carl Hoffmann. Manuset bygger på Knut Hamsuns roman, Victoria, fra 1898.
Handling
Historien finner sted mot slutten av 1800-tallet. Johannes er en enkel møller-sønn som ønsker å bli en berømt forfatter. Hans kjærlighet til Victoria er skjebnesvangert på grunn deres forskjellige sosiale klasser. De to møtes for første gang når Johannes er 14 år gammel, og Victoria er 10 år gammel. Johannes og Victoria kjenner hverandre gjennom Victorias bror Ditlef, som Johannes en gang gikk på skole sammen med. Johannes har alltid vært interessert i Victoria, men de klarte ikke å opprettholde kontakten med hverandre. Johannes forsøker alt han kan for å imponere Victoria, og begge to er klar over de romantiske følelsene deres for hverandre. Men klasse-forskjellene deres, som på den tiden var av stor betydning for et potensielt ekteskap, er fremdeles uoverkommelige for dem.
Victoria innser at kjærligheten til møllerens sønn er sjanseløs, og hun underordner seg endelig foreldrenes vilje. Den unge kvinnen blir tvunget av sin fattige far til å gifte seg med den langt mer velstående Otto, et av Victorias søskenbarn. Faren til Victoria håper at denne forbindelsen endelig kan gjøre det mulig for dem å sørge for oppussing av herregården deres. I mellomtiden skaper Johannes seg et navn som forfatter, og har forlovet seg med unge Camilla. De møttes når Johannes reddet henne fra en båt, hvor hun falt over bord og nesten druknet. I mellomtiden er Victorias nye tilværelse øde og følelsesmessig elendig. Men en dag dør Otto på grunn av en jakt-ulykke, noe som igjen betyr en usikker økonomisk fremtid for Victoria og hennes foreldre.
Victoria håper nå å bli lykkelige sammen med Johannes igjen, men han forteller henne at han nå har forlovet seg med Camilla. Etter Ottos dødsfall ser ikke faren til Victoria lenger noe håp om å redde seg selv, eller eiendommen deres. I et anfall av desperasjon setter han deretter hele sin egen eiendom i brann, og han dør i dette flammehavet. Victoria forlater deretter barndomshjemmet sitt, som alltid hadde brakt henne slik uflaks. Han reiser til storbyen sammen med moren sin, men snart blir hun alvorlig syk. Til slutt dør Victoria, fremdeles ung, av tuberkulose. I et brev forsøker Johannes deretter å forklare hvorfor Victoria måtte opptre som hun gjorde.
Om filmen
Denne filmversjonen holder seg strengt til romanen og forteller det hele fra møllersønnen Johannes' synspunkt, ulikt Bo Widerbergs og spesielt Torun Lians versjoner. De gir mer rom for Victorias opplevelser.
Filmen ble innspilt i Baroniet Rosendal, i Jondalen, i Gamle Bergen samt andre steder på Vestlandet.
Arild Bredholt
Arild Bredholt (født 16. april 1948) er en norsk tidligere friidrettsutøver som representerte Rakkestad IF.
Han vant ti NM-gull i tikamp i perioden 1968 til 1978.
Saint-Georges-Montcocq
Saint-Georges-Montcocq er en kommune i departementet Manche i regionen Normandie i nordvest Frankrike. Kommunen ligger i kantonen Saint-Lô-Ouest som tilhører arrondissementet Saint-Lô. I hadde Saint-Georges-Montcocq 0 innbyggere.
Befolkningsutvikling
Antall innbyggere i kommunen Saint-Georges-Montcocq
Orchestia ghigii
Orchestia ghigii er en art i slekten Orchestia innenfor tangloppefamilien av ordenen Senticaudata, som inngår i gruppen av amfipoder.
Liste over olympiske medaljevinnere i golf
Liste over olympiske medaljevinnere i golf inneholder samtlige utøvere som har tatt en olympisk medalje i golf.
Metanephrops rubellus
Metanephrops rubellus, kjent som «Uruguay lobster» eller «Uruguay scampi» er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.
Halden lærerhøgskole
Halden lærerhøgskole var en høgskole for lærerutdanning, etablert i Halden i 1963 som Halden lærerskole. Skolen ble fra 1994 slått sammen med fire andre høgskoler til Høgskolen i Østfold.
Etablering av en lærerutdanning i Halden i 1963
Etter 2. verdenskrig fikk man en sterk utbygging og samordning av skoleverket. Den raske utviklingen innen arbeidslivet krevde høyere utdannet og mer spesialisert arbeidskraft. Et resultat av dette var at man fikk lærermangel. Tradisjonelt var det gjerne barn av bønder eller lærere som jobbet i læreryrket. Samordningsnemnda for skoleverket, som ble etablert etter krigen, mente man måtte rekruttere flere lærere fra industriarbeidermiljøer i byene. Det var også svært skjev geografisk rekruttering. I 1938 kom over tredjedelen av studentene i lærerskolen fra de fire vestlandsfylkene, mens Oslo og fylkene rundt Oslofjorden var svært svakt representert. Utover 1950-tallet var det ikke lenger nok å øke kapasiteten ved eksisterende institusjoner. Man måtte også etablere nye institusjoner. Det ble etablert Statens læreskoleklasser i Oslo (1945), i Bodø (1951), i Bergen (1953), i Stavanger (1954), på Eik ved Tønsberg (1958) og i Trondheim (1959). Dette økte kapasiteten i antall uteksaminerte lærere fra 3486 i perioden 1950-54 til 4710 i perioden 1955-59. Dette var allikevel ikke nok og da man i 1962 foreslo å øke tallet til 6000 så var turen kommet til Halden og Østfold. Ifølge lærerutdanningsrådet burde de nye studieplassene primært fordeles «ut fra landsdelshensyn, slik at hvert fylke eller landsdel så vidt mulig har sin lærerskole». (Solerød 2003a).
I denne situasjonen var det derfor kanskje ikke så overraskende at Østfold fylkesskolestyre tok opp spørsmålet om lærerskole i Østfold i møtet 22. februar 1962. Fylkesskolestyret henvendte seg til Oslo skoledirektør (som også var skoledirektør for Østfold fylke) som tok opp saken med departementet som var meget interessert. Allerede 14.april 1962 hadde «Komiteen for lærerskole i Haldendistriktet» konferanse med statssekretæren i Kirke- og Undervisningsdepartementet. Departementet ga beskjed om at de fra høsten 1963 ønsket 4 klasser på 2-årig linje og 1 klasse på 4-årig linje. Fristen for å behandle en søknad var i 15.-20. mai. Dette gjorde at lærerskolekomiteen brukte bare 3 uker på å utarbeidet et forslag om plassering av permanent lærerskole i Haldendistriktet. Når lærerskolekomiteen klarte å gjøre dette på så kort tid så henger dette sammen med at man kunne bruke erfaringer fra etablering av lærerskolen på Eik i Vestfold som ble opprettet i 1958 (Solerød 2003b).
Fylkesmannen i Østfold anbefalte at skolen ble lagt til Haldendistriktet. Tilbudet herfra var det eneste som inkluderte tilfredsstillende midlertidige lokaler. Dette lot seg løse i Haldendistriktet fordi de tre kommunene (Halden, Berg og Idd) samarbeidet effektivt. I tillegg var en ferdig med å bygge en ny skole som man kunne omdisponere i noen år fremover (Solerød 2003b).
3. oktober 1962 kunne Halden Arbeiderblad formidle den gledelige nyheten at en av de nye lærerskolene var foreslått plassert i Haldendistriktet. I budsjettproposisjonen (St.prp nr.1 1962-1963) står det at departmentet tenker seg at begge de to nye skolene skal få 5 klasser hver fra høsten 1963. Og så skulle man få ta opp 5 klasser til fra høsten 1964. 1. desember 1962 kom saken opp under stortingsforhandlingene og her vedtok et enstemmig Storting at det skulle etableres lærerskole i Halden. Den 16.lærerskolen i landet (Solerød 2003b). Man håpet ved de nye skolene å få et godt utvalg av søkere som ikke ville ha blitt trukket til lærerutdanningen uten at skolen lå på hjemstedet.
Ledelse
Rektor Petter Martinius Juul kom til Halden som lærerskolens første rektor i 1963 og ble i denne stillingen i ti år. Han hadde lang arbeidserfaring med både med norsk og amerikansk lærerutdanning. Med deler av sin utdanning fra Canada sto Juul for det samme empirisk-positivistiske vitenskapssynet som Johannes Sandven som på samme tid ledet Pedagogisk forskningsinstitutt ved Universitetet i Oslo. Juul sto i særlig sterk opposisjon til rektor Erling Kristvik ved Volda lærerskole. Debatten dreide seg om hvordan lærebøker i pedagogikk for lærerutdanningen burde utformes, men uenigheten skyldtes egentlig ulikt syn på pedagogikk som vitenskapsfag. Juul var opptatt av at lærebøkene burde holde seg til godkjent fagterminologi (i motsetning til Kristviks bøker) så lærerstudentene fikk trening i å tenke saklig og objektivt. Pedagogikken burde basere seg på eksperimentelle forskningsresultater  og anvendt psykologi. Selv om Juul ivret for dette var det Kristviks bøker som var dominerende på 50-tallet, og på 60-tallet ble de avløst av Torstein Harbo og Reidar Myhres bøker (Solerød 2003d).
Et annet problemfelt i lærerutdanningen var øvingslæreren. Da Juul begynte å jobbe som rektor la han merke til at mange lærerstudenter valgte øvingslærere som var slektninger eller venner. For å sikre et nødvendig nivå på denne delen av opplæringen mente han derfor at øvingslærerne burde autoriseres (Solerød 2003d).
Juul ser imidlertid ikke ut til å ha maktet å få gjennomslag for sine ideer i kollegiet. I Halden var kollegiet var ungt og manglet erfaring med lærerutdanning. Trolig hadde de ansatte mer enn nok med de daglige utfordringer og det ble derfor mindre tid til langsiktig prinsipiell pedagogisk tenkning. Referatene fra Skolerådet ved lærerutdanningen i Halden viser for eksempel at det gikk med mye tid til administrative diskusjoner (Solerød 2003d).
I 1973 tok Einar Herikstad over som ny rektor.
3-årig lærerutdanning fra 1971
I 1966 la Forsøksrådet frem arbeider som åpnet for en 3-årig lærerutdanning etter mønsteret 2+1. I 1970 fikk lærerskolen i Notodden og Volda starte med slike forsøk og i 1971 ble dette forsøket utvidet til å gjelde 5 skoler. I 1971 ble derfor det første kullet på 60 studenter tatt opp til en 3-årig klasselærerutdanning i Halden. Undervisningsplanene var i stor grad rettet mot innhold i den 9-årige folkeskolen. Gjennom reformen ble fagene organisert i noen felles kjernefag og med muligheter for valg av fordypningsfag. Metodikkundervisningen ble styrket og det ble åpne for nyere og friere arbeidsformer (Nonseid 2003, Solerød 2003e)
Den nye klasselærerutdanningen skulle med sin bredde dekke behovet for lærerarbeid i små skoler med få lærerstillinger. Samtidig skulle man ha muligheten for mer faglig spesialisering for de som ønsket å jobbe på ungdomsskolen (Nonseid 2003, Solerød 2003e). Gjennom de tre studieårene skulle studentene ha 30 timer undervisning første studieåret, 25 timer det andre studieåret og 20 det tredje året. Den tradisjonelle klasseundervisningen med lærer- og pensumstyrt undervisning ble dominerende. Det var lite rom for selvstendig studiearbeid (Nonseid 2003).
<div style="margin: 10px 10px 0 0; border: 2px solid #dfdfdf; padding: 0em 1em 1em 1em; background-color: #f8f8ff; "> Utdanningen skulle dessuten bygge på tre hovedkomponenter: Pedagogisk teori og praksis, fagdidaktisk innføring og Fag- og emnestudium: (Nonseid 2003).
Andre milepæler
I 1973 ble lov om lærerutdanning vedtatt. Med dette fikk lærerskolene høgskolestatus og lærerutdanningen i Halden skiftet navn til Halden lærerhøgskole. Denne nye loven loven gjorde også at førskolelærerutdanningen ble en del av det pedagogiske høgskolesystemet på lik linje med allmennlærerutdanningen. Her ble studietiden fastsatt til 3 år. Halden lærerskole var blant de første som startet opp med førskolelærerutdanning allerede høsten 1971.
I 1975 fulgte så den neste store utvidelsen med opprettelsen av praktisk pedagogisk utdanning (PPU). Utdanningen ble startet opp en filial under Pedagogisk seminar i Oslo. I 1969 ble dessuten et årsstudium i spesialpedagogikk opprettet(Solerød 2003e). I 1992 ble allmennlærerutdanningen utvidet til fire år. Det ble vist til at de norsk allmennlærerutdanning var kortere enn tilsvarende lærerutdanning i de andre nordiske landene. I 1994 ble også praktisk-pedagogisk utdanning utvidet fra å være halvårig til å bli ettårig (Solerød 2003f).
Volleyball under Middelhavslekene 2013
Volleyball under Middelhavslekene 2013. Volleyball var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var femtende gangen som volleyball var med på programmet under middelhavslekene. Det var to volleyballturneringer, en for kvinner og en for menn, Italia vant begge turneringene.
Heqing (Dali)
Heqing (kinesisk: 鹤庆县; pinyin:  Hèqìng Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 256,133 innbyggere i 1999.
Administrative enheter
Storkommuner: Kommuner:
Anna Holm Baumeister
Anna Holm (tidligere Baumeister og Jørgensen, født 29. desember 1987) er en dansk friidrettsutøver som konkurrerer i maraton.
Hun representerte Danmark under Sommer-OL 2016 i Rio de Janeiro, der hun ble nummer 55 i maratonløpet.
Johannes Høy
Johannes Høy (født 1968) ble cand.jur. i 1994, og er nå dommer i Eidsivating lagmannsrett. Den 23. april 2014 ble han innstilt som nr. 1 til stillingen av Innstillingsrådet for dommere, foran Bente LaForce og Frode Berntsen. Han ble utnevnt til stillingen senere samme år, og tiltrådte 1. januar 2013. Han har tidligere vært politijurist i Narvik politidistrikt og Vestoppland politidistrikt, dommerfullmektig ved Hedmarken tingrett og advokat og partner i Advokatfirmaet Mageli ANS.
Orchestia magnifica
Orchestia magnifica er en art i slekten Orchestia innenfor tangloppefamilien av ordenen Senticaudata, som inngår i gruppen av amfipoder.
Padling under Middelhavslekene 2013
Padling under Middelhavslekene 2013. Padling var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var sjuende gangen som padling var med på programmet under middelhavslekene. Det var seks øvelser, fire for menn og to for kvinner. Slovenia ble beste nasjon med to gullmedaljer foran Spania som også vant to gull.
Lizzie Lee
Lizzie Lee (født 22. mai 1980) er en irsk friidrettsutøver som konkurrerer i maraton.
Hun representerte Irland under Sommer-OL 2016 i Rio de Janeiro, der hun ble nummer 57 i maratonløpet.
Wolfgang Behrendt
Wolfgang Behrendt (født 14. juli 1936 i Berlin) er en tidligere amatør bokser fra Øst-Tyskland som vant OL-gull i bantamvekt under Sommer-OL 1956 i Melbourne.
Jianchuan
Jianchuan (kinesisk: 剑川县; pinyin:  Jiànchuān Xiàn) er et fylke i Yunnan i Folkerepublikken Kina. Det ligger i det autonome prefektur Dali. Innbyggerne er for det meste av baifolket.
Befolkningen var på 165,148 innbyggere i 1999.
Tehandelen
Den gamle tehandelsruten mellom Kina og India løper gjennom fylket, og den historiske byen Shaxi var et viktig karavanserai og handelssted på veien.
Administrative enheter
Storkommuner: Kommuner:
Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Anderlues
Anderlues er en kommune i provinsen Hainaut i Belgia. Elva Haine (nederlandsk: Hene), som har gitt provinsen Hainaut (Henegouwe) navnet, har sin kilde i Anderlues.
Joktan
Joktan (hebraisk: – Yåqṭān) er i Det gamle testamentet en stamfar som er sønnesønn av Sjelah, sønn av Eber og bror til Peleg (1 Mos 10,25).
Joktans tretten sønner regnes som forfedre til flere folk, først og fremst i det sørlige Arabia.
قحطانيون
NM i motbakkeløp 2009
NM i motbakkeløp 2009 ble arrangert 13. juni som en del av Geiranger frå fjord til fjell i Geiranger. Arrangør var Geiranger IL.
Harry Johnston
Harry Johnston er navnet til flere personer:
Pardaliscoides longicaudatus
Pardaliscoides longicaudatus er en art innen slekten Pardaliscoides av i alt 22 slekter av krepsdyr innenfor Pardaliscidae-familien, som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenframdrift, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Smell the Flowers (album)
Albumet ble relansert på CD 25. juli 2000 hvor den ble slått sammen med albumet Jerry Reed''.
Annet
«It Don't Work That Way» finnes i en annen versjon på albumet The Unbelievable Guitar and Voice of Jerry Reed (1967).
Progesteronreseptoren
Progesteronreseptoren (PR), også kjent som NR3C3 eller nuclear receptor underfamilie 3, gruppe C, medlem 3, er et protein som finnes inne i celler. Det blir aktivert av steroidhormonet progesteron.
I mennesker, er PR kodet av et enkelt PGR-gen som holder til i kromosom 11q22. Det har to isoformer, PR-A og PR-B, som har forskjellig molekylærvekt. PR-B er den positive regulator av effektene av progesteron, mens PR-A tjener til å antagonisere effektene av PR-B.
Peleg
Peleg (hebraisk: – Pǽlæḡ, i pausa  – Pā́læḡ; gresk:  – Phálek) er i Første Mosebok en stamfar til Abraham. Han var sønnesønn av Sjelah, sønn av Eber, bror av Joktan, far til Re'u og tipptippoldefar til Abraham.
Det var på Pelegs tid at jorden ble delt opp, ifølge 1 Mos 10,25.
Tessalit
Tessalit er en kommune og landsby i regionen Kidal i Mali. Landsbyen er administrativt sentrum for kretsen Tessalit. Den ligger ca 85 km nord for Aguelhok, og ca 70 km fra den algeriske grensen. Kommunen brer seg over et areal på 30 000 km2, hvorav nesten alt er komplett ørken. Ifølge folketellingen av 2009 hadde Tessalit 5739 innbyggere.
Tessalit er en oase i Sahara-ørkenen, og et stoppested for transsahariske reisende. Gipsproduksjon har bidratt til den lokale økonomien, selv om produksjonen i perioder har vært forstyrret på grunn av uro i regionen. De maliske myndighetene har en militærbase i Amachach, ca 7 km sør for landsbyen. Det er også en lokal flystripe som sjelden blir brukt i Tessalit.
Tessalit ligger i sandsteinsmassivet Adrar des Ifoghas. Landsbyen er primært befolket av tuareger, og er også hjemby for musikkgruppen Tinariwen, samt poeten Souéloum Diagho.
Tessalit er tvillingby med franske Saint-Jean-de-Maurienne.
Orchestia grillus
Orchestia grillus er en art i slekten Orchestia innenfor tangloppefamilien av ordenen Senticaudata, som inngår i gruppen av amfipoder.
Nøra (Os)
Nøra er et sidevassdrag til Glåma som munner ut i Os i Innlandet. Elva har sitt utspring på østsiden av Sålekinna og har et nedbørsfelt på 254,36 km².
Elva starter i Litj-nørdalen, mellom Tufsingdal og Sålekinna. Her kalles den litj-Nøra til den renner ut i Narsjøen. Fra Utløpet av Narsjøen kalles den Nøra og renner rolig Igjennom Narjordet, igjennom Nørdalen, her den renner igjennom flere håer (brede og stille partier i elva). Fossan er et begrep på en stryksone på ca. 1-2 km i elva hvor elva går i flere svinger før den retter seg ut og landskapet åpner seg nedover grenda Nøra. Elva har ikke noen større fosser på strekningen mellom Glomma og Narsjø, noe som tilsier at fisk kan vandre fritt hele strekningen.
Metanephrops sagamiensis
Metanephrops sagamiensis, kjent som «sculpted lobster» eller «sagami lobster», er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo. Arten utnyttes kommersielt i Japan, særlig fra prefekturet Kanagawa.
Arten er utbredt i vestre Stillehavet og Sørkinahavet, og spesielt ved Sagamibukta. .
Neso
Neso er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.
Utbredelse
Artene lever i Australia (mest i Queensland).
Eksterne lenker
Neso
Re’u
Re'u (hebraisk: – Rĕʿû; gresk:  – Rhagaú) er ifølge Første Mosebok en stamfar til Abraham. Han var oldebarn av Sjelah, sønnesønn av Eber, sønn av Peleg, brorsønn av Joktan, far til Serug og tippoldefar til Abraham.
Han var 32 år da han ble far til Serug og levde deretter i 207 år, og ble altså 239. Septuaginta sier derimot at han var 132 år da Serug ble født og at han i alt ble 339 år.
NM i motbakkeløp 2010
NM i motbakkeløp 2010 ble arrangert 3. juli som en del av Lønahorgi Opp i Voss. Arrangør var Voss IL.
Ingeborg Pfüller
Ingeborg Pfüller (født 1. januar 1932) er en argentinsk tidligere friidrettsutøver, som hovedsakelig konkurrerte i kastøvelser som diskos og kulestøt på 1940-, 50- og 60-tallet. Hun ble fire ganger søramerikansk mester i kulestøt og diskos i perioden 1961 til 1963.